На основу члана 38. Закона о удружењима („Сл. гласник РС“,бр. 51/2009,99/2011- др.закон и 44/2018) чл. 28, 32. и 44. Закона о црквама и верским заједницама („Сл. гласник РС“,бр. 36/2006), члана 70. Статута општине Кладово („Сл. лист општине 7/2019“), члана 9. Одлуке о буџету општине Кладово за 2021. годину („Сл. лист општине 10/2020), Уредбе о средствима за подстицање програма недостајућег дела средствима за финансирање програма од јавног интереса која реализују удружења („Сл. гласник РС“,бр. 16/2018), члана 8. Правилника о средствима за подстицање програма или недостајућег дела средстава за финансирање програма од јавног интереса која реализују цркве и верске заједнице у општини Кладово бр.08-1/2021-II од 24.03.2021. године , Комисија за сповођење конкурса за доделу средстава црквама и верским заједницама, дана 30.03.2021.године,

расписује

**КОНКУРС**

**ЗА ДОДЕЛУ СРЕДСТАВА ЦРКВАМА И ВЕРСКИМ ЗАЈЕДНИЦАМА**

**У ОПШТИНИ КЛАДОВО ЗА 2021. ГОДИНУ**

Расписује се Конкурс за суфинансирање и доделу средстава црквама и верским заједницама за реализовање пројеката из буџета Општине Кладово за 2021. годину.

1. **Предмет, намена и износ средстава за коју се конкурс спроводи**

Расписује се Конкурс за суфинансирање и доделу средстава црквама и верским заједницама за реализовање пројеката из буџета Општине Кладово за 2021.годину.

1. **Средства намењена овим конкурсом могу да се користе за реализацију** **пројеката из следећих области:**
2. Адаптацију, реконструкцију или инвестиционо и текуће одржавање цркава, верских објеката и парохијских домова (одржавање простора око верских објеката);
3. Набавку, обнову и заштиту црквених реликвија (икона, верских и сакралних предмета и других предмета који доприносе верским обредима);
4. Обележавање традиционалних годишњица и манифестација везаних за рад и историју црквене/верске заједнице;
5. Организовање посета другим црквеним/верским заједницама;
6. Организовање стручних скупова и научних истраживања везаних за цркву/верску заједницу.

Одлуком о буџету општине Кладово за 2021.годину – дотације верским заједницама опредељена су средства у износу од 3.000.000,00 динара за расподелу црквама и верским заједницама – функционална класификација 840; програмска активност 1201-0003 Унапређење система очувања и представљања културно-историјског наслеђа; позиција 135; економска класификација 481000 – Дотације невладиним организацијама.

1. **Организације које имају право на подношење пријава**

Право подношења пријаве за финансирање програма од јавног интереса имају:

1. Подносиоци који имају статус цркве или верске заједнице у складу са Законом о црквама и верским заједницама (да су уписани у Регистар цркава и верских заједница Министарства правде);
2. Цркве и верске заједнице које имају седиште на територији општине или се активности из Програма реализују на територији општине.

Комисија ће по службеној дужности утврдити да ли је црква односно верска заједница, уписана у регистар надлежног органа.

Подносиоци могу да конкуришу само са по једним предлогом пројекта по конкурсу.

1. **Документа која је потребно приложити уз пријаву**

Црква/верска заједница подноси пријаву на конкурс Комисији.

Подноси се:

* Пријавни образац (који садржи I – образац за предлог пројекта, II – образац за буџет и III – изјаву);
* Фотокопију ПИБ обрасца и матичног броја;
* Доказ о заступнику цркве или верске заједнице, односно лица које он овласти, да поднесе пријаву и предлог Програма и предузме све радње током целог поступка, као и да потпише уговор уколико се средства одобре;
* Техничку документацију/предмер и предрачун радова за адаптацију, реконструкцију или инвестиционо односно текуће одржавање цркве, верског објекта или парохијског дома;
* Извештај о правдању средстава добијених по претходном јавном конкурсу;
* Пројекат, део пројекта или други доказу којим се одређује врста и обим планираних грађевинских радова.

Подносилац пријаве доставља један штампани оригинал конкурсне документације, који је потписан и оверен печатом (на местима која су за то предвиђена).

Пријавни образац треба попунити јасно и прецизно, какко би пријава могла да се процени на најбољи могући начин. Препоручујемо попуњавање на компјутеру.

1. **Место и рок за подношење пријаве**

Конкурсна документација се доставља у једној запечаћеној пошиљци, заштићеној од оштећења која могу настати у транспорту. Може се доставити:

* Лично, у услужном центру Општине Кладово, сваким радним даном од 07 до 15 часова;
* Поштом на адресу: Општина Кладово, Комисија за доделу средстава верским

заједницама, адреса Краља Александра бр. 35 , са назнаком „Пријава на конкурс Општине Кладово за финансирање пројеката верских заједница у 2021.години.

На полеђини коверте обавезно навести податке о подносиоцу пријаве.

Пријаве послете на било који други начин (нпр. Факсом или електронском поштом) или испоручене на другу адресу, неће бити узете у разматрање.

Број предложених програма од стране једног подносиоца пријаве у овом конкурсном поступку је ограничен на један програм.

Рок за подношење пријава је 15 дана од дана објављивања на сајту општине Кладово.

1. **Критеријуми за доделу средстава**

Приликом одређивања висине учешћа у додели финансијских средстава за изградњу, одржавање и обнову верских објеката код сваке појединачне пријаве, полази се од следећих критеријума:

1. Референци програма:

* Област у којој се реализује Програм: карактер и занчај Програма (оцена од 0-10 бодова),
* Дужина трајања Програма: Програм који траје до годину дана (оцена од 0-10 бодова), а Програми који трају дуже од годину дана (0-5),
* Број корисника програма – обухват колико су могућности Програма да обухвати шири круг корисника и подстакне њихово активно учешће у реализацији предвиђене Програмом (0-10 бодова),
* Могућност развијања Програма и његова одрживост: обим унапређења верске слободе и остваривања општег заједничког интереса у капацитети за одрживост резултата Програма (0-10 бодова);

1. Циљева који се постижу:

* Обим задовољења јавног интереса (0-10 бодова),
* Степен унапређења стања у области у којој се Програм спроводи (0-10 бодова);

1. Суфинансирања програма из других извора:

* Сопствених прихода, буџета Републике Србије, аутономне покрајине или Општине Кладово, фондова Европске уније, поклона, донација, легата, кредита и друго, у случају недостајућег дела средстава за финансирање Програма (0-10 бодова);

1. Законитости и ефикасности коришћења средстава и одрживост ранијих Програма – ако су раније коришћена средства буџета, да ли су испуњене уговорне обавезе:

* За цркве које први пут конкуришу (0-бодова)
* За цркве које су реалилзовале Програме и испуниле уговорне обавезе (0-10 бодова),
* За цркве које нису испуниле уговорне обавезе немају право на доделу средстава;

1. Обавезних критеријума:

* Реалан финансијски план, износ суфинансирања, као и различити облици финансирања (0-10 бодова) и
* Да је подносилац Програма извршио своје обавезе према општини, у досадашњим Програмима рада (0-10 бодова);

1. Осталих критеријума за аплицирање Програма из тачке 1. алинеје 3,4. и 5. овог Јавног позива.

Приликом одређивања висине учешћа у додели финансијских средстава за културне и научне делатности, код сваке појединачне пријаве, полази се од следећихкритеријума:

* Организовање традиционалних годишњица које су посвећене имену које црква носи (0-10 бодова),
* Карактера и значаја црквене манифестације (0-10 бодова);
* Карактера стручних и научних дкупова, добротворно-хуманитарних делатности и значаја стручних и научних скупова, односно значаја Програма везаног за ту делатност (0-10 бодова).

1. **Начин објављивања**

Конкурс се објављује на интернет страници Општине Кладово, као и на огласној табли Општине.

1. **Појашњење за поступак рангирања Програма**

На основу критеријума из члана 6. овог Правилника за доделу финансијских средстава за изградњу, одржавање и обнову верских објеката, може се доделити најмање 0 бодова а највише 100, а за доделу финансијских средстава за остале намене може се доделити најмање 0 бодова, а највише 130 бодова.

Сваком предлогу Програма, Комисија ће доделити одређени број бодова, на основу чега ће бити сачињена бодовна ранг листа.

.

1. **Комисија за расподелу финансијских средстава**

Комисија за спровођење јавног конкурса за расподелу буџетских средстава црквама и верским заједницама за 2021. годину, размотриће пристигле пријаве и на основу наведених критеријума утврђених Правилником о средствима за подстицање програма од јавног интереса која реализују цркве и верске заједнице, утврдиће листу вредновања и рангирања пријављених програма за доделу бесповратних средстава, у року који не може бити дужи од 60 дана од дана истека рока за подношење пријаве.

Листа из става 1. овог члана објављује се на званичној интернет страници надлежног органа.

Учесници конкурса имају право увида у поднете пријаве и приложену документацију у року од три радна дана од дана објављивања листе из става 1. овог члана.

На листу из става 1. овог члана учесници конкурса имају право приговора у року од 15 дана од дана његовог пријема.

Одлуку о избору програма доноси председник општине, у року од 30 дана од дана истека рока за подношење приговора и иста се објављује на званичној интернет страни општине.

**Напомена:** Цркве и верске заједнице чији се програми финансирају или суфинансирају из буџета општине, у обавези су да, уколико немају отворен рачун код Управе за трезор, исти отворе по доношењу Одлуке о избору програма, ради преноса средстава из буџета општине крајњем кориснику.

Број:08-3/2021-II

У Кладову, 30.03.2021.године

**Комисија за спровођење конкурса**

Драган Мариновић, председник

Бранислав Јордачевић

Габријела Димитријевић